Die wêreld in foto’s – 22 Julie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Brandweerwa is na die Chinese konsulaat in die VSA ontbied ná gerugte van ŉ brand. Volgens ooggetuies het mense papiere in asblikke gebrand. Dit volg nadat die VSA China aangeraai het om sy konsulaat in Houston te sluit. (Foto: David J. Phillip, AP) Johnny Depp dagvaar die mediagroep News Group Newspapers wat The Sun uitgee, asook die koerant se redakteur, oor ŉ artikel wat hulle in April 2018 geplaas het waarin Depp ŉ “vroueslaner” genoem is. Depp ontken alle bewerings teen hom. (Foto: Frank Augstein, AP) Besoekers neem foto’s van die nasionale museum van Korea in Seoel, Suid-Korea. Die museum het Woensdag vir besoekers heropen. (Foto: Ahn Young-joon, AP) Die San Francisco Giants se gelukbringer hou ŉ plakkaat vas tydens ŉ bofbalwedstryd tussen die Giants en die Oakland Athletics. (Foto: Jeff Chiu, AP) Betogers skreeu slagspreuke tydens ŉ protesoptog teen Benjamin Netanyahu, Israel se premier, voor die parlement in Jerusalem. (Foto: Ariel Schalit, AP)